
Da li je u početku objave Kur'ana bilo zabranjeno zapisivanje hadisa?


* 
* 
* 
* 
* 
* 
* 
* 
* 
* 

 

Da li je u toku objave Kur'ana bilo zabranjeno zapisivanje hadisa?
==================================================================

 

Prvotno je bilo zabranjeno zapisivanje hadisa 


Ebu Seid el-Hudri, radijallahu anhu, prenosi da je Resulullah, sallallahu alejhi ve sellem, rekao: ‘Nemojte zapisivati moje rijeći, a ko je već nešto zapisao osim Kur'ana neka to pobriše, ali ne smeta da pripovijedate moje rijeći; ko na mene hotimično slaže neka sebi pripremi mjesto u Vatri. ‘


Propisi vezani za poglavlje 


Prvo, kada je riječ o značenju gornjeg hadisa, islamski autoriteti imaju podijeljena mišljenja: p rvo, zabrana se striktno odnosila na period objave Kur'ana i izrečena je iz bojazni da se Kur'an i Hadis ne pomiješaju; drugo, zabrana se odnosila na bilježenje ajeta i hadisa na istoj ploči i sl.; treće, zabrana se odnosila na ljude za koje se bojalo da će se osloniti na bilježenje, a zapostaviti pamćenje; i, četvrto, gornje predanje uopće nisu Resulullahove, sallallahu alejhi ve sellem, već Ebu Seidove, radijallahu anhu, riječi, i ovo mišljenje zastupaju imam El-Buhari i neki drugi učenjaci.


Drugo, mislim da je zabrana o bilježenju hadisa derogirana, između ostalih, sljedećim predanjima koje ćemo spomenuti. 


Ebu Hurejra, radijallahu anhu, izjavio je: “Nijedan ashab, osim Abdullaha b. Amra, nije raspolagao s više hadisa od mene; on je hadise zapisivao, a ja nisam.”


Također tu je i predanje u vezi s bilježenjem Resulullahove, sallallahu alejhi ve sellem, hutbe na Dan oslobođenja Meke, kada je naredio: ‘Zapišite i pošaljite Ebu Šahu. ‘


Treće, neki muhadisi iz p rvih generacija prezirali su zapisivanje hadisa, bilo im je draže da ih učenici od njih pamte, međutim, kada je ponestalo želje za pamćenjem i kada su se muhadisi pobojali da će Hadis pasti u zaborav, počeli su ga bilježiti. To je bilo doba velikog bilježenja Poslanikove, sallallahu alejhi ve sellem, tradicije, pa period pisanja komentara, što je, neizmjerna hvala Svemogućem Allahu, urodilo velikim plodom.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


